CELEX: 62016TN0649
Language: mt
Date: 2016-09-12 00:00:00
Title: Kawża T-649/16: Rikors ippreżentat fit-12 ta’ Settembru 2016 – Bernaldo de Quirós vs Il-Kummissjoni

31.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 402/57
            
         Rikors ippreżentat fit-12 ta’ Settembru 2016 – Bernaldo de Quirós vs Il-Kummissjoni
   (Kawża T-649/16)
   (2016/C 402/67)
   Lingwa tal-kawża: il-Franċiż
   
      Partijiet
   
   
      Rikorrenti: Belén Bernaldo de Quirós (Brussell, il-Belġju) (rappreżentanti: T. Bontinck u A. Guillerme, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Awtorità tal-Ħatra, fil-persuna tad-Direttur Ġenerali tad-DG “Edukazzjoni u Kultura” tal-Kummissjoni Ewropea, tat-30 ta’ Novembru 2015, li tbiddel l-assenjazzjoni ta’ B. Bernaldo de Quirós mill-pożizzjoni ta’ kap tal-unità “Uffiċċju tal-Istages” EAC.C.4 għall-pożizzjoni ta’ konsulent fil-modernizzazzjoni tat-tagħlim DG EAC.B;
            
         
               —
            
            
               tikkundanna lill-Kummissjoni Ewropea għall-ispejjeż kollha.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni u ta’ użu ħażin ta’ poter.
               
                           —
                        
                        
                           Ir-rikorrenti tqis li d-deċiżjoni kkontestata hija vvizzjata minn żball manifest ta’ evalwazzjoni dwar l-interess tas-servizz u dwar l-ekwivalenza tal-impieg. Hija tixtieq targumenta li l-assenjazzjoni mill-ġdid tagħha fil-pożizzjoni ta’ konsulent fil-modernizzazzjoni tat-tagħlim ma hijiex ġġustifikata mill-interess tas-servizz, iżda minn rieda tal-ġerarkija tagħha li tiġi iżolata professjonalment u li timponielha sanzjoni dixxiplina antiċipata. Id-deċiżjoni hija b’hekk ivvizzjata minn użu ħażin ta’ poter sa fejn tali assenjazzjoni tmur, barra minn hekk, kontra l-interess tas-servizz, fir-rigward tal-kompetenzi tar-rikorrenti u n-neċessità li jiġu mimlija pożizzjonijiet vakanti ta’ kap tal-unità fi ħdan id-DG EAC.
                        
                     
                           —
                        
                        
                           Hija tqis ukoll li l-assenjazzjoni mill-ġdid ma osservatx il-prinċipju ta’ ekwivalenza tal-impieg. Fil-fatt, id-dmirijiet il-ġodda attribwiti lir-rikorrenti huma min-natura tagħhom, l-importanza tagħhom u l-portata tagħhom iktar baxxi minn dawk mogħtija lil konsulent fi grad AD13. Barra minn hekk, il-pożizzjoni ma tikkorrispondix għal bżonn reali tas-servizz meħtieġ mill-Artikolu 2 tad-Deċiżjoni C(2008)5029/2.
                        
                     
         
               2.
            
            
               It-tieni motiv ibbażat fuq il-ksur tad-dritt għal smigħ kif ukoll tad-dmir ta’ premura tal-amministrazzjoni.
               
                           —
                        
                        
                           Ir-rikorrenti tqis li d-deċiżjoni ta’ assenjazzjoni mill-ġdid ma ġietx adottata fil-kundizzjonijiet li jiggarantixxu d-dritt tagħha ta’ smigħ, peress li din tal-aħħar ma setgħetx iġġib l-għarfien tal-perspettiva tagħha fis-suġġett tal-abbozz tad-deċiżjoni tal-assenjazzjoni mill-ġdid. Jekk wieħed iżid ksur tad-dmir ta’ premura tal-amministrazzjoni, billi l-Awtorità tal-Ħatra ma ħadet l-ebda kunsiderazzjoni, la tal-interessi tar-rikorrenti, la rriċerkat b’mod oġġettiv punt ta’ ekwilibriju bejn l-interessi tas-servizz u dawk tar-rikorrenti, b’mod partikolari billi tipprevedi assenjazzjoni fil-pożizzjoni vakanti ta’ kap tal-unità.
                        
                     
         
               3.
            
            
               It-tielet motiv ibbażat fuq ksur tad-Deċiżjoni tal-Kummissjoni Ewropea C(2008) 5029/2, tad-9 ta’ Awwissu 2008, dwar il-funzjonijiet ta’ konsulent.
               
                           —
                        
                        
                           Ir-rikorrenti tqajjem il-ksur tad-Deċiżjoni C(2008) 5029/2, fil-verżjoni kkonsolidata tagħha tas-7 ta’ Lulju 2016, peress li d-DG EAC kien qabeż il-kwoti allokati tal-konsulenti u baqa’ ma ppruvax li l-pożizzjoni ta’ konsulent fil-modernizzazzjoni tat-tagħlim li fiha ġiet assenjata mill-ġdid ir-rikorrenti hija legali ukoll.